rejauldu/bengali-wikipedia huggingface dataset:
ডুমাস পতিতালয় ছিল মন্টানার বুটেতে অবস্থিত একটি যৌনপল্লি। পতিতালয়টি ১৮৯০ সালে ফরাসী কানাডীয় ভাই জোসেফ এবং আর্থার নাদেউ দ্বারা প্রতিষ্ঠিত হয়েছিল এবং নামমাত্র মালিক, ডেলিয়া নাদেউ, নী ডুমাসের নামে নামকরণ করা হয়েছিল, যিনি ছিলেন জোসেফের স্ত্রী। বছরের পর বছর ধরে এটি উল্লেখযোগ্যভাবে বৃদ্ধি পেয়েছে, শহরের তামার খনির শ্রমিকরা প্রায়শই স্থাপনাটির পৃষ্ঠপোষকতা করেছে। "ম্যাডাম" এর বেশ কয়েকটি পরিবর্তন এবং কর্তৃপক্ষের অব্যাহত চাপে, পতিতালয়টি ১৯৮২ সালে বন্ধ হয়ে যায়। বন্ধ হওয়ার সময়, এটি মার্কিন যুক্তরাষ্ট্রের দীর্ঘতম চলমান পতিতালয় ছিল, পতিতাবৃত্তিকে অবৈধ ঘোষণা করার কয়েক বছর পরেও এটি পরিচালিত হয়েছিল।    আরো দেখুন    এভারলেহ ক্লাব  স্টোরিভিল, নিউ অরলিন্স   তথ্যসূত্র   বিষয়শ্রেণী:মার্কিন যুক্তরাষ্ট্রের পতিতালয় বিষয়শ্রেণী:উইকিউপাত্তে স্থানাঙ্ক আছে
সোচেতা স্পোর্তিভা লাৎসিয়ো  (সাধারণত লাৎসিয়ো স্পোর্টস ক্লাব, এসএস লাৎসিয়ো অথবা শুধুমাত্র লাৎসিয়ো নামে পরিচিত) হচ্ছে লাৎসিয়ো ভিত্তিক একটি ইতালীয় পেশাদার ফুটবল ক্লাব। এই ক্লাবটি বর্তমানে ইতালির শীর্ষ স্তরের ফুটবল লীগ সেরিয়ে আ-এ খেলে। এই ক্লাবটি ১৯০০ সালের ৯ই জানুয়ারি তারিখে প্রতিষ্ঠিত হয়েছে। এসএস লাৎসিয়ো তাদের সকল হোম ম্যাচ লাৎসিয়োর স্তাদিও অলিম্পিকোতে খেলে থাকে; যার ধারণক্ষমতা হচ্ছে ৭০,৬৩৪। বর্তমানে এই ক্লাবের ম্যানেজারের দায়িত্ব পালন করছেন সিমোনে ইনৎসাগি এবং সভাপতির দায়িত্ব পালন করছেন কাউদিও লতিতো। বসনীয় রক্ষণভাগের খেলোয়াড় সেনাদ লুলিচ এই ক্লাবের অধিনায়কের দায়িত্ব পালন করছেন।  ঘরোয়া ফুটবলে, এসএস লাৎসিয়ো এপর্যন্ত ৬টি শিরোপা জয়লাভ করেছে; যার মধ্যে ৪টি সেরিয়ে বি শিরোপা এবং ২টি সেরিয়ে চি শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায়, এপর্যন্ত ২টি শিরোপা জয়লাভ করেছে; যার মধ্যে ১টি কোপা দেল'আমিচিজিয়া শিরোপা এবং  ১টি অ্যাঙ্গলো-ইতালীয় কাপ শিরোপা রয়েছে।  অর্জন ঘরোয়া সেরিয়ে আ চ্যাম্পিয়ন (২): ১৯৭৩–৭৪, ১৯৯৯–২০০০  কোপ্পা ইতালিয়া চ্যাম্পিয়ন (৭): ১৯৫৮, ১৯৯৭–৯৮, ১৯৯৯–২০০০, ২০০৩–০৪, ২০০৮–০৯, ২০১২–১৩, ২০১৮–১৯  সুপারকোপ্পা ইতালিয়ানা চ্যাম্পিয়ন (৫): ১৯৯৮, ২০০০, ২০০৯, ২০১৭, ২০১৯  সেরিয়ে বি চ্যাম্পিয়ন (১): ১৯৬৮–৬৯  আন্তর্জাতিক উয়েফা কাপ উইনার্স কাপ চ্যাম্পিয়ন (১): ১৯৯৮–৯৯  উয়েফা সুপার কাপ চ্যাম্পিয়ন (১): ১৯৯৯  আরও দেখুন  ইতালিতে ফুটবল  এসএস লাৎসিয়ো কালচো আ ৫  তথ্যসূত্র  বহিঃসংযোগ     বিষয়শ্রেণী:এসএস লাৎসিয়ো বিষয়শ্রেণী:সেরিয়ে আ-এর ক্লাব বিষয়শ্রেণী:ইতালির ফুটবল ক্লাব বিষয়শ্রেণী:১৯০০-এ ইতালিতে প্রতিষ্ঠিত বিষয়শ্রেণী:১৯০০-এ প্রতিষ্ঠিত ফুটবল ক্লাব
অমিত মিশ্র (; ; জন্ম: ২৪ নভেম্বর, ১৯৮২) দিল্লিতে জন্মগ্রহণকারী ভারতীয় ক্রিকেটার। ভারত ক্রিকেট দলের অন্যতম সদস্য অমিত ডানহাতে লেগ ব্রেক বোলিং ও নিচেরসারির ব্যাটসম্যান হিসেবে দলে প্রতিনিধিত্ব করছেন। সচরাচর তিনি ১০ কিংবা ১১ নম্বরে ব্যাটিংয়ে নামেন। আক্রমণাত্মক লেগ স্পিনার হিসেবে তার সুনাম রয়েছে।  ঘরোয়া ক্রিকেটে হরিয়ানা রাজ্য দলের হয়ে খেলছেন। এছাড়াও, ইন্ডিয়ান প্রিমিয়ার লিগে সানরাইজার্স হায়দ্রাবাদ দলে খেলছেন।   খেলোয়াড়ী জীবন  ২০০২ সালে ওয়েস্ট ইন্ডিজ ক্রিকেট দলের বিপক্ষে টেস্ট খেলার জন্য আমন্ত্রিত হন কিন্তু মনোনীত হননি। অতঃপর অক্টোবর, ২০০৮ সালে মোহালির পিসিএ গ্রাউন্ডে অনুষ্ঠিত অস্ট্রেলিয়ার বিপক্ষে ২য় টেস্টে অভিষকে ঘটে। ভারতের অধিনায়ক ও বিখ্যাত লেগ স্পিনার অনিল কুম্বলের আঘাতপ্রাপ্তিতেই তার এ সুযোগ ঘটে। অভিষেক টেস্টের প্রথম ইনিংসে ৫/৭১ ও দ্বিতীয় ইনিংসে ২/৩৫ লাভ করে দলকে কাংক্ষিত বিজয়ে সহায়তা করেন। তার এ সাফল্যের পরও ভারতের তৎকালীন কোচ গ্যারি কার্স্টেন বলেছিলেন যে, যদি কুম্বলে আরোগ্য লাভ করেন তাহলে তৃতীয় টেস্ট থেকে মিশ্র বাদ পড়বেন। কিন্তু হরভজন সিংয়ের আঘাতপ্রাপ্তির ফলে মিশ্র দলে ঠাঁই পান। কুম্বলে দলে ফিরে আসেন ও পুনরায় তৃতীয় টেস্টে আঘাত পেলে ক্রিকেট খেলা থেকে অবসর নেন। এরপর থেকেই মিশ্র ভারতের প্রথম পছন্দের লেগ স্পিনাররূপে বিবেচিত হয়ে আসছেন।  ২০০৩ সালের টিভিএস কাপে দক্ষিণ আফ্রিকার বিপক্ষে একদিনের আন্তর্জাতিকে অভিষিক্ত হন তিনি। ২ ফেব্রুয়ারি, ২০১৪ তারিখে পাকিস্তানের বিপক্ষে ঢাকায় অনুষ্ঠিত এশিয়া কাপ ক্রিকেটের ৬ষ্ঠ খেলায় তিনি চমকপ্রদ বোলিং করেন। নির্ধারিত ১০ ওভারের বোলিংয়ে মাত্র ২৮ রান দিয়ে দুই উইকেট লাভ করেন যা এশিয়া কাপের ইতিহাসে ৬ষ্ঠ সেরা মিতব্যয়ী বোলিং হিসেবে বিবেচিত।   ঘরোয়া ক্রিকেট  ইন্ডিয়ান প্রিমিয়ার লিগের শুরু থেকে পরবর্তী পাঁচ বছরে অনুষ্ঠিত প্রতিযোগিতাগুলোয় ধারাবাহিকভাবে উইকেট সংগ্রহকারীর ভূমিকায় অবতীর্ণ হন অমিত। এছাড়াও, দলের প্রয়োজনে নিচের সারির ব্যাটসম্যান হিসেবেও গুরুত্বপূর্ণ অবদান রেখেছেন। ১৭ এপ্রিল, ২০১৩ তারিখে আইপিএলের ৬ষ্ঠ আসরে সানরাইজার্স হায়দ্রাবাদের সদস্য হিসেবে পুনে ওয়ারিয়র্স ইন্ডিয়ার বিপক্ষে হ্যাট্রিক করেন। এরফলে আইপিএলের ইতিহাসে তিনিই প্রথম বোলার হিসেবে তিনটি হ্যাট্রিক লাভের সৌভাগ্য অর্জন করেন। তন্মধ্যে ২০০৮ সালে দিল্লি ডেয়ারডেভিলসের পক্ষে ডেকান চার্জার্সের বিপক্ষে ১ম এবং ২০১১ সালে ডেকান চার্জার্সের হয়ে কিংস ইলাভেন পাঞ্জাবের বিপক্ষে ২য় হ্যাট্রিকটি করেন।   তথ্যসূত্র    আরও দেখুন   বরুণ আরন  ২০১৪ এশিয়া কাপ  ভারত জাতীয় ক্রিকেট দল   বহিঃসংযোগ        Amit Mishra's Videos and News  ind.cricinfo   I gave quitting a serious thought: Mishra  বিষয়শ্রেণী:১৯৮২-এ জন্ম বিষয়শ্রেণী:জীবিত ব্যক্তি বিষয়শ্রেণী:ইন্ডিয়া ব্লুয়ের ক্রিকেটার বিষয়শ্রেণী:টেস্ট ক্রিকেট অভিষেকে ৫ উইকেট লাভকারী ক্রিকেটার বিষয়শ্রেণী:ডেকান চার্জার্সের ক্রিকেটার বিষয়শ্রেণী:দিল্লি ক্যাপিটালসের ক্রিকেটার বিষয়শ্রেণী:দিল্লি থেকে আগত ক্রিকেটার বিষয়শ্রেণী:ভারতীয় ক্রিকেটার বিষয়শ্রেণী:ভারতের টেস্ট ক্রিকেটার বিষয়শ্রেণী:ভারতের একদিনের আন্তর্জাতিক ক্রিকেটার বিষয়শ্রেণী:ভারতের টুয়েন্টি২০ আন্তর্জাতিক ক্রিকেটার বিষয়শ্রেণী:সানরাইজার্স হায়দ্রাবাদের ক্রিকেটার বিষয়শ্রেণী:হরিয়ানার ক্রিকেটার বিষয়শ্রেণী:উত্তরাঞ্চলের ক্রিকেটার বিষয়শ্রেণী:সেন্ট্রাল ডিস্ট্রিক্টসের ক্রিকেটার বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ বিষয়শ্রেণী:লখনউ সুপার জায়ান্টসের ক্রিকেটার
কার্লো পিন্সইয়ো (, ; জন্ম: ১৬ মার্চ ১৯৯০) হলেন একজন ইতালীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লিগের শীর্ষ স্তর সেরিয়ে আ-এর ক্লাব ইয়ুভেন্তুসের হয়ে গোলরক্ষক হিসেবে খেলেন।  ২০০৮ সালে, পিন্সইয়ো ইতালি অনূর্ধ্ব-২০ দলের হয়ে ইতালির বয়সভিত্তিক পর্যায়ে অভিষেক করেছেন।  প্রারম্ভিক জীবন কার্লো পিন্সইয়ো ১৯৯০ সালের ১৬ই মার্চ তারিখে ইতালির মনচালিয়েরিতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল পিন্সইয়ো ইতালি অনূর্ধ্ব-২০ এবং ইতালি অনূর্ধ্ব-২১ দলের হয়ে খেলার মাধ্যমে ইতালির প্রতিনিধিত্ব করেছেন। ২০০৮ সালের ১৯শে নভেম্বর তারিখে তিনি সুইজারল্যান্ড অনূর্ধ্ব-২০ দলের বিরুদ্ধে ম্যাচে ইতালি অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spielbericht/index/spielbericht/932744  তথ্যসূত্র  বহিঃসংযোগ               বিষয়শ্রেণী:১৯৯০-এ জন্ম বিষয়শ্রেণী:জীবিত ব্যক্তি বিষয়শ্রেণী:ইতালীয় ফুটবলার বিষয়শ্রেণী:ফুটবল গোলরক্ষক বিষয়শ্রেণী:ইয়ুভেন্তুস ফুটবল ক্লাবের খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:ইতালির আন্তর্জাতিক যুব ফুটবলার বিষয়শ্রেণী:ইতালির অনূর্ধ্ব-২১ আন্তর্জাতিক ফুটবলার
মনি স্বপন দেওয়ান (জন্ম: ১৮ মে ১৯৫৪) হলেন একজন বাংলাদেশী রাজনীতিবিদ ও চাকমা উপজাতি গোত্র থেকে নির্বাচিত সাবেক সংসদ সদস্য। তিনি বাংলাদেশ জাতীয়তাবাদী দলের হয়ে ২০০১ সালে পার্বত্য রাঙ্গামাটি থেকে সংসদ সদস্য নির্বাচিত হয়েছিলেন। এছাড়াও তিনি পার্বত্য চট্টগ্রাম বিষয়ক মন্ত্রণালয়ের উপমন্ত্রী ছিলেন।    কর্মজীবন  দেওয়ান ২০০১ সালে ৮ম জাতীয় সংসদ নির্বাচনে বিএনপির মনোনয়নে সংসদ সদস্য নির্বাচিত হন। একই সময়ে তিনি খালেদা জিয়া মন্ত্রিসভার পার্বত্য চট্টগ্রাম বিষয়ক মন্ত্রণালয়ের উপমন্ত্রীর দ্বায়িত্ব পান। এর পূর্বে তিনি ১৯৯০ সালে রাঙ্গামাটি সদর উপজেলার উপজেলা চেয়ারম্যান এবং ১৯৯৪ সালে রাঙ্গামাটি পৌরসভার মেয়র নির্বাচিত হয়েছিলেন।  তথ্যসূত্র  বহিঃসংযোগ  বিষয়শ্রেণী:১৯৫৪-এ জন্ম বিষয়শ্রেণী:অষ্টম জাতীয় সংসদ সদস্য বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:বাংলাদেশের মন্ত্রী বিষয়শ্রেণী:জীবিত ব্যক্তি বিষয়শ্রেণী:রাঙ্গামাটি জেলার রাজনীতিবিদ বিষয়শ্রেণী:খালেদা জিয়ার দ্বিতীয় মন্ত্রিসভার সদস্য বিষয়শ্রেণী:রাঙ্গামাটি জেলার ব্যক্তি
চিংড়ি ঝোল, (চিঙ্গুড়ি ঝোলা(ଚିଙ୍ଗୁଡ଼ି ଝୋଳ) বা চুঙ্গুডি ঝোলা (ଚୁଙ୍ଗୁଡ଼ି ଝୋଳ) হচ্ছে উচ্চ মশলাযুক্ত চিংড়ি মাছের তরকারি যা বাংলাদেশ এবং ভারতের পশ্চিমবঙ্গ ও ওড়িষ্যায় খুবই জনপ্রিয় তরকারি। ওড়িষ্যার সমুদ্র উপকূলবর্তী মানুষেরা প্রধানত চিংড়ি ঝোল খেয়ে থাকে।  চিংড়ি ঝোল হচ্ছে স্বাদু পানি বা লবণাক্ত পানির চিংড়ি দ্বারা প্রস্তুতকৃত একপ্রকার সুপ বা ঝোল৷ পৃথিবীর বিভিন্ন অঞ্চলে এ খাবারটি তৈরিতে ভিন্নতা দেখা যায়৷ মালয়েশিয়া, থাইল্যান্ড, মেক্সিকো, আমেরিকা ইত্যাদি দেশে এ খাবারটি খুব জনপ্রিয়৷  অঞ্চলভিত্তিক ভিন্নতা আইসল্যান্ড চিংড়ি মাছ সহযোগে প্রস্তুতকৃত এ খাবারটি আইসল্যান্ডে খুবই জনপ্রিয়৷ বিভিন্ন উপাদান সহযোগে খাবারটি প্রস্তুত করা হয়৷ এর মধ্যে রয়েছে বেকন, ক্রীম, সবজি এবং অন্যান্য উপাদান৷ বলা হয় যে খাবারটিতে ধূমায়িত মিষ্টি ফ্লেভার থাকে৷ এছাড়া খাবারটি প্রস্তুতে বরফে জমানো চিংড়ি মাছও ব্যবহৃত হয়ে থাকে৷ মালয়েশিয়া  পেনাং প্রন মি, যা হার মি বলেও পরিচিত, মালয়েশিয়ার পেনাং অঞ্চলের একটি জনপ্রিয় চিংড়ির সুপ৷ এটি তৈরিতে চিংড়ির মাথা ও খোলস ঝোল হিসাবে ব্যবহৃত হয়৷ পেনাং এর রাস্তাগুলোতে খাবারটি বিক্রি হয়ে থাকে৷ মেক্সিকো  মেক্সিকোতে চিংড়ির ঝোল হিসাবে যে খাবারটি জনপ্রিয়, তা হলো কালডো দা কামারোনস৷ কালডো ডি কামারোনস হল সাধারণভাবে প্রস্ততকৃত চিংড়ির খাবার কালডো দা সেইতে মারেসের এক বিশেষ রন্ধনপ্রণালী৷  পেরু thumb চুপে ডি কামারোনস, যার ইংরেজি হচ্ছে চিংড়ি ঝোল, পেরুর একটি ঐতিহ্যবাহী এবং জনপ্রিয় খাবার৷ খাবারটি প্রস্তুতে নদীর চিংড়ি, অন্যান্য মাছ, আলু, ডিম, দুধ, মরিচ ইত্যাদি ব্যবহৃত হয়৷  ফিলিপাইন  ফিলিপাইনেও চিংড়ির ঝোল বেশ জনপ্রিয় একটি খাবার৷ তবে এখানে সুপটির স্বাদ টক৷ সুপটি তৈরিতে ব্যবহৃত হয় চিংড়ি মাছ, পেয়াজ, রসুন, মুলা, টমেটো এবং মরিচ৷ এতে মাছের সসও ব্যবহৃত হয়৷ থাইল্যান্ড মূলত খাবারটি থাইল্যান্ডের দক্ষিণাঞ্চল হতে এসেছে৷ এখানকার চিংড়ির ঝোল খাবারটি মসলাযুক্ত এবং স্বাদে কিছুটা টক৷ এটি তৈরিতে ব্যবহৃত হয় চিংড়ি মাছ, সবজি ও মসলা৷ আমেরিকা  চিংড়ির সুপ খাবারটি আমেরিকার গালফ স্টেটস এ খুবই জনপ্রিয়৷ খাবারটি তৈরিতে দুধ অথবা ক্রীম, আলু, পেয়াজ, চিংড়ি ইত্যাদি ব্যবহৃত হয়৷   প্রস্তুতি  সরিষার তেলে চিংড়ি মাছ ভেজে এই তরকারি রান্না করা হয়। এবং তারপর একটি গরম মশলার মিশ্রণ দেওয়া হয়। তেজপাতাও ব্যবহার করা হয়। চিংড়ি ঝোলে নারকেলের দুধ ব্যবহার করা হয়। তরকারির ঝোলে লালচে ভাব আনতে টমেটো ব্যবহার করা হয়। স্বাদের তারতম্যের জন্যে রসুনের পরিমাণ কম বেশি করা হয়।   তথ্যসূত্র    চিংড়ি ঝোল তরকারি   বিষয়শ্রেণী:বাংলাদেশী রন্ধনশৈলী বিষয়শ্রেণী:বাঙালি রন্ধনশৈলী বিষয়শ্রেণী:ওড়িয়া রন্ধনশৈলী বিষয়শ্রেণী:দক্ষিণ এশীয় তরকারি বিষয়শ্রেণী:ভারতীয় তরকারি
বাংলাদেশের সামরিক শাসনের গণভোট ১৯৮৫, হুসেইন মুহাম্মদ এরশাদের সামরিক শাসনকে বৈধতা দেওয়ার জন্য ২১শে মার্চ ১৯৮৫ সালে অনুষ্ঠিত হয়। যিনি ১৯৮২ সালে নির্বাচিত সরকারের অধীনে সেনাপ্রধানের দায়িত্ব পালনকালে রাষ্ট্রক্ষমতা গ্রহণ করেন এবং প্রধান সামরিক প্রশাসক হিসেবে দেশ শাসন করেন। গণভোটে ভোটারদের কাছে জিজ্ঞেস করা হয়, আপনি কি রাষ্ট্রপতি এরশাদের গৃহীত নীতি সমর্থন করেন এবং আপনি কি চান, জাতীয় নির্বাচনের মাধ্যমে একটি নির্বাচিত সরকারের কাছে ক্ষমতা হস্তান্তরের পূর্ব পর্যন্ত তিনি তার প্রশাসন পরিচালনা করবেন?  ফলাফল ছিল ৯৪.৫% হ্যাঁ এবং মোট ৭২.২% ভোট সংগৃহীত হয়েছিল।Nohlen, D, Grotz, F & Hartmann, C (2001) Elections in Asia: A data handbook, Volume I, p534 ISBN 019924958 বিরোধীরা গণভোটের দিন সাধারণ ধর্মঘটের আয়োজন করেন এবং ফলাফল পূর্বনির্ধারিত বলে ঘোষণা করেন।   ফলাফল  পছন্দভোট%হ্যাঁ৩২,৬৬১,২৩৩৯৪.৫বিরুদ্ধে১,৯১১,২৮১৫.৫অবৈধ/খালি ভোট০-মোট৩৪,৫৭২,৫১৪১০০নিবন্ধিত ভোটার/সংগৃহীত৪৭,৯১০,৯৬৪৭২.২উৎস: Nohlen et al.   তথ্যসূত্র   বিষয়শ্রেণী:১৯৮৫-এ নির্বাচন বিষয়শ্রেণী:১৯৮৫-এ বাংলাদেশ বিষয়শ্রেণী:বাংলাদেশে গণভোট বিষয়শ্রেণী:সামরিক সংস্কার গণভোট
রিয়ার অ্যাডমিরাল মোহাম্মদ সোহায়েল ছিলেন বাংলাদেশ নৌবাহিনীর একজন প্রাক্তন দুই তারকা অ্যাডমিরাল। তার সর্বশেষ নিয়োগ ছিল চট্টগ্রাম বন্দর কর্তৃপক্ষের চেয়ারম্যান। এখানে যোগদানের আগে তিনি পায়রা বন্দর কর্তৃপক্ষের চেয়ারম্যান ছিলেন। এর আগে তিনি নৌবাহিনী সদর দফতরে সাবমেরিন পরিচালক হিসেবে দায়িত্ব পালন করছিলেন।  সোহায়েল নৌ গোয়েন্দা বিভাগের পরিচালক হিসেবেও দায়িত্ব পালন করেন এবং কমোডর থাকাকালীন বিএনএস হাজী মহসীন কমান্ডের দায়িত্ব পালন করেন। তিনি নেভাল ট্রেনিং এবং ডকট্রিন কমান্ডের কমান্ডার হিসেবে দায়িত্ব পালন করেন।   প্রাথমিক জীবন এবং শিক্ষা  সোহায়েল ১৯৮৬ সালে বাংলাদেশ নেভাল একাডেমিতে যোগদান করেন এবং ১ জানুয়ারি ১৯৮৮ তারিখে তিনি নির্বাহী শাখায় কমিশন লাভ করেন।   কর্মজীবন  সোহায়েল মিরপুরের ডিফেন্স সার্ভিসেস কমান্ড অ্যান্ড স্টাফ কলেজের শিক্ষক ছিলেন। তারপর কর্নেল জিএস হিসেবে কাউন্টার টেররিজম অ্যান্ড ইন্টেলিজেন্স ব্যুরো (সিটিআইবি) এবং অভ্যন্তরীণ বিষয়ক ব্যুরো (আইএবি) ডিরেক্টরেট জেনারেল অব ফোর্সেস ইন্টেলিজেন্সে দায়িত্ব পালন করেন।  সোহায়েল স্বরাষ্ট্র মন্ত্রণালয়ে র‍্যাপিড অ্যাকশন ব্যাটালিয়নেও নিয়োগ পান। তিনি র‍্যাপিড অ্যাকশন ব্যাটালিয়নের লিগ্যাল অ্যান্ড মিডিয়া উইং ডিরেক্টর হিসেবে দায়িত্ব পালন করেন।  সোহায়েল ২২ ফেব্রুয়ারি ২০২২-এ কমোডোর থেকে রিয়ার অ্যাডমিরাল পদে উন্নীত হন। এরপর থেকে তিনি নৌপরিবহন মন্ত্রণালয়ে নিযুক্ত ছিলেন। ২ মে ২০২৩-এ, তিনি চট্টগ্রাম বন্দর কর্তৃপক্ষের চেয়ারম্যান নিযুক্ত হন যেখানে তিনি রিয়ার অ্যাডমিরাল এম শাহজাহানের স্থলাভিষিক্ত হন। তিনি পায়রা বন্দর কর্তৃপক্ষের চেয়ারম্যান হিসেবে দায়িত্ব পালন করছিলেন এবং রিয়ার এডমিরাল গোলাম সাদেকের স্থলাভিষিক্ত হন।  ২০২৪ সালের ১৯ আগস্ট সোহায়েলকে বাধ্যতামূলক অবসরে পাঠানো হয়।   বিতর্ক   ২০২৪ সালের ২০ আগস্ট রাতে রাজধানীর বনানী থেকে আটক করা হয়। পরে পল্টন থানায়, বাংলাদেশ জাতীয়তাবাদীর যুবদল এর নেতা নেতা নবীন তালুকদারকে গুলি করে হত্যার অভিযোগে। আটক করে ঢাকা মেট্রোপলিটন পুলিশ। ২০২৪ সালের ২১ আগস্ট (বুধবার) তাদের ঢাকার চিফ মেট্রোপলিটন ম্যাজিস্ট্রেট আদালতে হাজির করে পুলিশ। এরপর মামলার তদন্ত কর্মকর্তা পল্টন থানার এসআই নাজমুল হাচান তাদের জিজ্ঞাসাবাদের জন্য ১০ দিনের রিমান্ডের আবেদন করেন। শুনানি শেষে মেট্রোপলিটন ম্যাজিস্ট্রেট মোহাম্মদ জসিম তাদের চারদিন করে রিমান্ড মঞ্জুর করেন। তার বিরুদ্ধে জোরপূর্বক গুম, হত্যাসহ বিভিন্ন অভিযোগে জড়িত থাকার অভিযোগ ওঠে।   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:বাংলাদেশী অ্যাডমিরাল বিষয়শ্রেণী:বাংলাদেশ নৌবাহিনীর সদস্য বিষয়শ্রেণী:জীবিত ব্যক্তি
থাম্ব|ইসলামি রীতিতে কারো ছবি প্রকাশ করার চেয়ে ক্যালিগ্রাফির মাধ্যমে তার প্রকাশ করাটাই শ্রেয়। এই প্রবন্ধটি যাকে নিয়ে সম্পাদিত তার নাম ঠিক মাঝখানে উল্লেখ করা আছে  এবং  তিনি যে ইমাম আবু হানিফার প্রিয় ছিলেন সেই কথাও উল্ল্যেখ করা আছে এই ক্যালিগ্রাফিতে ইমাম মুহাম্মদ বিন হাসান শায়বানীর পুরো নাম আবু আবদুল্লাহ মুহাম্মদ ইবনে হাসান ইবনে ফারকাদ শায়বানী। ইমাম আবু হানিফার শিষ্য ও উপদেষ্টা ছিলেন। ইমাম আবু ইউসুফের পরে তিনিই ছিলেন একজন যোগ্য শিষ্য। শিক্ষকের কাজ ও মতামতগুলো লিপিবদ্ধ ও সম্পাদনার কাজে নিয়োজিত ছিলেন। হানাফি ফকীহদের মধ্যে তিনি ছিলেন প্রথম পর্যায়ের ইমাম। তিনি ইমাম মুহাম্মদ হিসাবে পরিচিত।তিনি অসাধারণ কৃতিত্বের অধিকারি ছিলেন।   বংশতালিকা  মুহাম্মদ ইবনে হাসান ইবনে আবদুল্লাহ ত্বাউস ইবনে হরমুজ মালিক ইবনে শাইবান।   শাইবানীর সাথে সম্বন্ধ  শাইবান সম্পর্কে বিভিন্ন মতামত রয়েছে। কেউ কেউ বলেন, এটি জাতির সাথে সম্পর্কিত এবং কিছু গবেষকের নিকট তার বাবার সাথে সম্বন্ধ করে শায়বান রাখা হয়েছে কারণ তাঁর পিতা বনী শাইবানের দাস ছিলেন।   জন্ম  প্রকৃতপক্ষে তাঁর গ্রাম হলো হারাসতা যা দামেস্কের নিকট অবস্থিত। তাঁর জন্ম ওয়াসেত, ইরাকে  এবং অধিকাংশ জীবন কুফায় অতিবাহিত করেছেন।   জন্ম সন  তাঁর জন্মসাল ১৩২ হিজরী বা ১৩৫ হিজরী মুতাবেক ৭৪৯/৭৫০ খ্রীস্টাব্দ।   শিক্ষক  তিনি ইমাম আবু হানিফা নোমান ইবনে সাবিতের শিষ্য ছিলেন। মৃত্যুর পরে তিনি ইমাম আবু ইউসুফের কাছ থেকে শিক্ষা গ্রহণ করেছেন। ইমাম মালেকের দরসেও অংশ নেন। অন্যান্য শিক্ষকদের মধ্যে রয়েছে মাসআর ইবনে কুদাম, সুফিয়ান সাওরী, ওমর বিন ফিদা এবং মালিক বিন মুঘল ।   রচনাবলী  তাঁর অনেক রচনা আইনশাস্ত্র ও আইনশাস্ত্রের ভিত্তির উপর রচিত।   আল-মাবসূত   যিয়াদাত   জামে সগীর   জামে কাবীর   কিতাবুল আসার   আস-সিয়ারুল কাবীর   আস-সিয়ারুস সগী   মুয়াত্ত ইমাম মুহাম্মদ   আমালি   আল-মাখারিজ ফিল হাইল   আল-আসল   আল-হুজ্জা আলা আহলিল মাদীনা   কিতাবুল কাসাব (অনুবাদ)   মৃত্যু   ১৮৯ হিজরী মুতাবেক ৮০৫ খ্রীস্টাব্দে ৫৮ বছর বয়সে রায় নুবিয়া নামক স্থানে ইনতিকাল করেন। کتاب الآثار صفحہ 19مکتبہ اعلی حضرت لاہور (উর্দু ভাষায়)   আরও দেখুন    ইমাম আবু হানীফা   ইমাম আবু ইউসুফ   তথ্যসূত্র   বিষয়শ্রেণী:৯ম শতাব্দীর লেখক বিষয়শ্রেণী:হানাফী ব্যক্তি বিষয়শ্রেণী:সুন্নি মুসলিম পণ্ডিত বিষয়শ্রেণী:সুন্নি ইমাম বিষয়শ্রেণী:৮০৫-এ মৃত্যু বিষয়শ্রেণী:৭৪৯-এ জন্ম বিষয়শ্রেণী:৭৫০-এ জন্ম বিষয়শ্রেণী:৮ম শতাব্দীতে জন্ম বিষয়শ্রেণী:৮ম শতাব্দীর ইসলামের মুসলিম পণ্ডিত বিষয়শ্রেণী:৮ম শতাব্দীর লেখক বিষয়শ্রেণী:৮ম শতাব্দীর আরব ব্যক্তি বিষয়শ্রেণী:৮ম শতাব্দীর আব্বাসীয় খিলাফতের ব্যক্তি বিষয়শ্রেণী:হাদিস বর্ণনাকারী তাবে তাবেয়ী
ইনক্রেডিবলস ২ হলো একটি মার্কিন কম্পিউটার-এনিমেটেড সুপারহিরো চলচ্চিত্র, যা পিক্সার অ্যানিমেশন স্টুডিও দ্বারা প্রযোজিত এবং ওয়াল্ট ডিজনি পিকচার্স দ্বারা পরিবেশিত। চলচ্চিত্রটি ব্র্যাড বার্ড দ্বারা লিখিত ও পরিচালিত। চলচ্চিত্রটি হলো দ্য ইনক্রেডিবলস-এর অনুবর্তী চলচ্চিত্র এবং ফ্রাঞ্চাইজিটির দ্বিতীয় পূর্ণ্যদৈর্ঘ্য অংশ। চলচ্চিত্রটির কাহিনি পার পরিবারের উপর কেন্দ্রিত এবং তাদের সুপারহিরোদের জন্য জনগণের মাঝে বিশ্বাসের পুনঃস্থাপনের চেষ্টা, তাদের পরিবারের ভারসাম্য বজায় রাখা এবং সকল জনসাধারণকে সুপারহিরোদের বিরুদ্ধে পরিবর্তন করার উদ্দেশ্যের সাথে এক নতুন শত্রুর সাথে লড়াই করার কাহিনিসূত্র অনুসরণ করে। প্রথম চলচ্চিত্র থেকে ক্রেইগ টি. নেলসন, হলি হান্টার, স্যারা ভোয়েল এবং স্যামুয়েল এল. জ্যাকসন তাদের ভূমিকায় পুনরাবৃত্তি করেন। এই শ্রেষ্ঠাংশের তালিকায় নতুনদের মধ্যে রয়েছেন হাকালবেরি মিলনার, বব ওডেনকার্ক, ক্যাথরিন কিনার এবং জনাথন ব্যাঙ্কস। এছাড়াও, মাইকেল জ্যাকিনো এই চলচ্চিত্রের সুর প্রদানের জন্য পুনরাবৃত্তি করেন।   তথ্যসূত্র    বহিঃসংযোগ          বিষয়শ্রেণী:২০১৮-এর চলচ্চিত্র বিষয়শ্রেণী:ইংরেজি ভাষার চলচ্চিত্র বিষয়শ্রেণী:২০১৮-এর ত্রিমাত্রিক চলচ্চিত্র বিষয়শ্রেণী:মার্কিন চলচ্চিত্র বিষয়শ্রেণী:মার্কিন ত্রিমাত্রিক চলচ্চিত্র বিষয়শ্রেণী:মার্কিন সুপারহিরো চলচ্চিত্র বিষয়শ্রেণী:অ্যানি পুরস্কার বিজয়ী বিষয়শ্রেণী:পরিবার সম্পর্কে চলচ্চিত্র বিষয়শ্রেণী:কল্পকাহিনীতে সরকার বিষয়শ্রেণী:আইম্যাক্স চলচ্চিত্র বিষয়শ্রেণী:পিক্সার অ্যানিমেটেড চলচ্চিত্র বিষয়শ্রেণী:ওয়াল্ট ডিজনি পিকচার্স চলচ্চিত্র বিষয়শ্রেণী:ব্র্যাড বার্ড পরিচালিত চলচ্চিত্র বিষয়শ্রেণী:জাহাজের পটভূমিতে চলচ্চিত্র বিষয়শ্রেণী:৪ডিএক্স চলচ্চিত্র বিষয়শ্রেণী:২০১০-এর দশকের মার্কিন চলচ্চিত্র বিষয়শ্রেণী:যুক্তরাজ্যের চলচ্চিত্র বিবাচন বিষয়শ্রেণী:মার্কিন যুক্তরাষ্ট্রে চলচ্চিত্র বিতর্ক বিষয়শ্রেণী:মার্কিন ধারাবাহিক চলচ্চিত্র বিষয়শ্রেণী:চলচ্চিত্র বিতর্ক বিষয়শ্রেণী:১৯৬০-এর দশকের পটভূমিতে চলচ্চিত্র বিষয়শ্রেণী:২০১০-এর দশকের ইংরেজি ভাষার চলচ্চিত্র বিষয়শ্রেণী:ত্রিমাত্রিক অ্যানিমেটেড চলচ্চিত্র বিষয়শ্রেণী:মার্কিন কম্পিউটার-অ্যানিমেটেড চলচ্চিত্র বিষয়শ্রেণী:২০১৮-এর কম্পিউটার-অ্যানিমেটেড চলচ্চিত্র
বায়োটি মইস কিন (, ; জন্ম: ২৮ ফেব্রুয়ারি ২০০০; মইস কিন নামে সুপরিচিত) হলেন একজন ইতালীয় পেশাদার ফুটবল খেলোয়াড়। তিনি বর্তমানে ফ্রান্সের পেশাদার ফুটবল লিগের শীর্ষ স্তর লিগ ১-এর ক্লাব পারি সাঁ-জেরমাঁ এবং ইতালি জাতীয় দলের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় খেলোয়াড় অথবা ডান পার্শ্বীয় খেলোয়াড় হিসেবে খেলে থাকেন।  ২০০৭ সালে, মাত্র ৭ বছর বয়সে, ইতালীয় ফুটবল ক্লাব আসতির যুব পর্যায়ের হয়ে খেলার মাধ্যমে কিন ফুটবল জগতে প্রবেশ করেন এবং পরবর্তীতে তোরিনো এবং ইয়ুভেন্তুসের যুব দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৬–১৭ মৌসুমে, ইতালীয় ক্লাব ইয়ুভেন্তুসের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেন, যেখানে তিনি ৩ মৌসুম অতিবাহিত করেছেন; ইয়ুভেন্তুসের হয়ে সকল প্রতিযোগিতায় তিনি ২১ ম্যাচে ৮টি গোল করেছেন। মাঝে ১ মৌসুমের জন্য তিনি ধারে ভেরোনায় খেলেছেন। অতঃপর ২০১৯–২০ মৌসুমে তিনি প্রায় ৩৩ মিলিয়ন ইউরোর বিনিময়ে ইংরেজ ক্লাব এভার্টনে যোগদান করেন, যেখানে তিনি ৩১ ম্যাচে ২টি গোল করেছেন। সম্প্রতি ২০২০–২১ মৌসুমে, তিনি এভার্টন হতে ধারে ফরাসি ক্লাব পারি সাঁ-জেরমাঁয় যোগদান করেছেন।  ২০১৫ সালে, কিন ইতালি অনূর্ধ্ব-১৫ দলের হয়ে ইতালির বয়সভিত্তিক পর্যায়ে অভিষেক করেছিলেন, যেখানে তিনি ৬ ম্যাচে ২টি গোল করেছিলেন। প্রায় ৩ বছর যাবত ইতালির বয়সভিত্তিক দলের হয়ে খেলার পর, ২০১৮ সালে, ইতালির হয়ে আন্তর্জাতিক পর্যায়ে অভিষেক করেছেন; ইতালির জার্সি গায়ে তিনি এপর্যন্ত ৫-এর অধিক ম্যাচে একাধিক গোল করেছেন। দলগতভাবে, কিন এপর্যন্ত ৫টি শিরোপা জয়লাভ করেছেন, যার সবগুলো তিনি পারি সাঁ-জেরমাঁর হয়ে জয়লাভ করেছেন।  আন্তর্জাতিক ফুটবল ২০১৮ সালের ২০শে নভেম্বর তারিখে, মাত্র ১৮ বছর ৮ মাস বয়সে, কিন মার্কিন যুক্তরাষ্ট্রের বিরুদ্ধে ম্যাচে অংশগ্রহণ করার মাধ্যমে আন্তর্জাতিক ফুটবলে ইতালির হয়ে অভিষেক করেছেন। উক্ত ম্যাচের ৬৩তম মিনিটে আক্রমণভাগের খেলোয়াড় দোমিনিক বেরার্দির বদলি খেলোয়াড় হিসেবে মাঠে প্রবেশ করেন; ম্যাচে তিনি একজন কেন্দ্রীয় আক্রমণভাগের খেলোয়াড় হিসেবে খেলেছেন। ম্যাচটি ইতালি ১–০ গোলের ব্যবধানে জয়লাভ করেছিল। জাতীয় দলের হয়ে অভিষেকের ৪ মাস পর, ইতালির জার্সি গায়ে প্রথম গোলটি করেন; ২০১৯ সালের ২৩শে মার্চ তারিখে, ফিনল্যান্ডের বিরুদ্ধে ম্যাচের দ্বিতীয় গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন।  তথ্যসূত্র  বহিঃসংযোগ  এভার্টন ফুটবল ক্লাবের ওয়েবসাইটে মইস কিন   মইস কিন – এফআইজিসি প্রোফাইল – ইতালি অনূর্ধ্ব-২১   মইস কিন – এফআইজিসি প্রোফাইল – ইতালি   বিষয়শ্রেণী:জীবিত ব্যক্তি বিষয়শ্রেণী:২০০০-এ জন্ম বিষয়শ্রেণী:ইতালীয় ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:সেরিয়ে আ-এর খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:লিগ ১-এর খেলোয়াড় বিষয়শ্রেণী:ইয়ুভেন্তুস ফুটবল ক্লাবের খেলোয়াড় বিষয়শ্রেণী:এল্লাস ভেরোনা ফুটবল ক্লাবের খেলোয়াড় বিষয়শ্রেণী:এভার্টন ফুটবল ক্লাবের খেলোয়াড় বিষয়শ্রেণী:পারি সাঁ-জেরমাঁর ফুটবলার বিষয়শ্রেণী:ইতালির আন্তর্জাতিক ফুটবলার বিষয়শ্রেণী:ফ্রান্সে প্রবাসী ফুটবলার বিষয়শ্রেণী:ইংল্যান্ডে প্রবাসী ফুটবলার বিষয়শ্রেণী:ইতালির আন্তর্জাতিক যুব ফুটবলার বিষয়শ্রেণী:ইতালির অনূর্ধ্ব-২১ আন্তর্জাতিক ফুটবলার বিষয়শ্রেণী:পুরুষ ফুটবল ফরোয়ার্ড বিষয়শ্রেণী:এসিএফ ফিওরেন্তিনার খেলোয়াড়
লাত্তইকাতা () ভারতের ওড়িশা রাজ্যের সুন্দরগড় জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে লাত্তইকাতা শহরের জনসংখ্যা হল ৬৮৯৬ জন। এর মধ্যে পুরুষ ৫৩% এবং নারী ৪৭%। এই শহরের জনসংখ্যার ১৩% হল ৬ বছর বা তার কম বয়সী।  এখানে সাক্ষরতার হার ৭২%। পুরুষদের মধ্যে সাক্ষরতার হার ৭৯% এবং নারীদের মধ্যে এই হার ৬৫%। সারা ভারতের সাক্ষরতার হার ৫৯.৫%, তার চাইতে লাত্তইকাতা এর সাক্ষরতার হার বেশি।   তথ্যসূত্র   বিষয়শ্রেণী:ওড়িশার শহর ও নগর
thumb|right | ইমাম হুসাইন ইবনে আলি কারবালার দিকে রওনা হওয়ার আগে তাঁর পরিবারকে বিদায় জানাচ্ছেন হানযালা ইবনে আসআদ আল-শিবামী (আরবি: حَنْظَلَة بن أسعَد الشِبامی) বা আল-শামী (الشامی) ছিলেন হুসাইন ইবনে আলি-এর একজন সঙ্গী, যিনি কারবালার যুদ্ধ-এ শহীদ হন।   নাম নিয়ে মতভেদ  তাঁর নাম বিভিন্ন উৎসে ভিন্নভাবে উল্লেখ করা হয়েছে। হুসাইন ইবনে আলির সঙ্গীদের তালিকায়, আল-শেইখ আল-তুসি তাঁকে “হানযালা ইবনে আসআদ আল-শিবামী” হিসেবে উল্লেখ করেছেন। কিছু গ্রন্থে আবার তাঁর পিতার নাম "সা’দ" হিসেবে পাওয়া যায়। ইবনে শাহরাশুব আবার একজন শহীদের নাম উল্লেখ করেন “সা’দ ইবনে হানযালা” হিসেবে। তবে আল-তুস্তারি মনে করেন, সঠিক নাম হচ্ছে “হানযালা ইবনে আসআদ আল-শিবামী”।  আশুরার দিনে  আশুরার দিন হানযালা, হুসাইন ইবনে আলির কাছে গিয়ে কুরআন এর ৪০:৩০–৩৩ আয়াতগুলো কুফার সৈন্যদের সামনে পাঠ করার অনুমতি চান: “হে আমার সম্প্রদায়! আমি তোমাদের জন্য ভয় করছি সেই দিনের মতো একদিনকে, যেদিন ঘটেছিল পূর্ববর্তীদের (নূহ, আদ ও সামূদ সম্প্রদায় এবং যারা তাদের পর ছিল) ওপর। আল্লাহ তাঁর বান্দাদের প্রতি কোনো জুলুম করতে চান না। হে আমার সম্প্রদায়! আমি তোমাদের জন্য ভয় করছি এমন এক দিনের, যখন তোমরা একে অপরকে ডাকতে থাকবে, পালিয়ে যাবে,অথচ আল্লাহর হাত থেকে তোমাদের রক্ষা করার কেউ থাকবে না। আর যাকে আল্লাহ গোমরাহ করেন, তার কোনো পথপ্রদর্শক নেই।”  এরপর তিনি বলেন:"হে জনতা! হুসাইনকে হত্যা করো না; তা না হলে তোমরা ধ্বংস হয়ে যাবে আল্লাহর শাস্তিতে। আর যে মিথ্যা বলে, সে ব্যর্থ হবেই।"  তখন হুসাইন বললেন: "হে ইবনে সা’দ! আল্লাহ তোমার প্রতি রহম করুন। যখন তারা তোমার কথাকে অস্বীকার করলো, তোমার ও তোমার সঙ্গীদের রক্ত ঝরাতে উদ্যত হলো, তখনই তারা শাস্তির যোগ্য হয়ে যায়—আর এখন তো তারা আমার ধার্মিক সাথীদের শহীদ করে ফেলেছে!" এর উত্তরে হানযালা বললেন: "আমার প্রাণ আপনার ওপর কোরবানি হোক! আপনি ঠিকই বলছেন। আপনি আমার চেয়ে দ্বীনের ব্যাপারে অধিক জ্ঞানী এবং আপনার বোধ অনেক গভীর। চলুন, আমরা আখিরাতে যাই, আমাদের ভাইদের সঙ্গে মিলিত হই... আল্লাহর রহমত বর্ষিত হোক আপনাদের ওপর, হে আবা ‘আব্দিল্লাহ ও আপনার পবিত্র পরিবার। আল্লাহ যেন আমাকে জান্নাতে আপনাদের সঙ্গী করেন।"  হুসাইন বললেন, "আমিন।"  এরপর হানযালা যুদ্ধে চলে যান এবং কুফার সেনাবাহিনীর কিছু সদস্যকে হত্যা করার পর আশুরার দিন শহীদ হন।   সূত্র   বিষয়শ্রেণী:হুসাইনীয় বিষয়শ্রেণী:৬৮০-এ মৃত্যু বিষয়শ্রেণী:কারবালার যুদ্ধে নিহত ব্যক্তি বিষয়শ্রেণী:হোসাইন ইবনে আলী
আর্জেন্টিনা পুরুষ জাতীয় ফিল্ড হকি দল () পুরুষদের আন্তর্জাতিক ফিল্ড হকিতে আর্জেন্টিনার প্রতিনিধিত্ব করে থাকে।  এটি আমেরিকার একমাত্র দল যারা অলিম্পিক গেমসে স্বর্ণপদক জিতেছে। ব্রাজিলের রিও ডি জেনিরোতে ২০১৬ গ্রীষ্মকালীন অলিম্পিকে ফাইনালে বেলজিয়ামকে ৪-২ গোলে পরাজিত করার পর তারা এটি অর্জন করে। আর্জেন্টিনার অলিম্পিক সোনা জয়ী কোচ কার্লোস রেতেগুই।  ১৯৭৩ সালের প্রথম সংস্করণ থেকে ১৯৯৮ সালের সংস্করণ ছাড়া আর্জেন্টিনা প্রতিটি হকি বিশ্বকাপে খেলেছে। তারা ২০১৪ সালে ব্রোঞ্জ পদক জিতেছিল, যা টুর্নামেন্টে তাদের সেরা অবস্থান। তারা ২০০৮ হকি চ্যাম্পিয়ন্স ট্রফিতে একটি ব্রোঞ্জ পদক এবং ২০১৬-১৭ হকি ওয়ার্ল্ড লিগে একটি রৌপ্য পদক অর্জন করে।  একটি মহাদেশীয় স্তরে, আর্জেন্টিনা আমেরিকায় সবচেয়ে বেশি বিজয়ী দল, প্যান আমেরিকান কাপে চারটি স্বর্ণ এবং প্যান আমেরিকান গেমসে এগারোটি স্বর্ণপদক সহ তারা খেলা বেশিরভাগ টুর্নামেন্টে আধিপত্য বিস্তার করেছে।  নভেম্বর ২০১৫ সালে আর্জেন্টিনা এফআইএইচ বিশ্ব র‌্যাঙ্কিংয়ে ঐতিহাসিকভাবে ৫ম স্থানে পৌঁছেছে, এপ্রিল ২০১৭ এ তাদের অলিম্পিক স্বর্ণপদক ১ম স্থানে পৌঁছানোর পরেই।   তথ্যসূত্র    বহিঃসংযোগ     এফআইএইচ প্রোফাইল  বিষয়শ্রেণী:আর্জেন্টিনার জাতীয় ক্রীড়া দল বিষয়শ্রেণী:আর্জেন্টিনায় ফিল্ড হকি বিষয়শ্রেণী:আমেরিকার পুরুষ জাতীয় ফিল্ড হকি দল